Die beste leier is die een wat altyd die oorkoepelende prent kan sien. Sulke leiers fokus hulle volgelinge se aandag op die groot doelwitte en weerhou hulle so daarvan om vas te val in onbelangrike besonderhede.
“Hulle kom in die skande, omdat hulle gruwel bedryf het, tog skaam hulle hul nie in die minste nie en weet nie om te bloos nie. Daarom sal hulle val onder die wat val; en die tyd van hulle besoeking sal hulle struikel, sê die HERE” (Jer.8:12).
Dit wat vir God verkeerd is, is ook vir sy kinders taboe. Daarom is gereelde selfondersoeke nodig asook ŉ heilige voorneme om alles wat onregmatig is, uit die eie lewe te ban:
Ons situasie is verseker nie uniek nie. Ten spyte van die geldmag-beheerde media se propaganda tot die teendeel, lyk die prentjie wêreldwyd uiters ellendig. Europa is deur Moslems oorstroom weens die onrus in die Midde-Ooste wat deur die VSA geïnstigeer is. Ja, ISIS ('n klomp huursoldate), is 'n uitvoerproduk van die VSA. Die ekonomieë van verskeie state is op die rand van ineenstorting. En ironies genoeg is dit veral Rusland, maar ook die ontwakende reus China, eens die geswore vyande van die Christendom, wat nou die morele hoë grond betree. Ja, ons eertydse bondgenote (as mens dit enigsins so kan beskryf) in Europa, (om nie te praat van die VSA nie), het die pad totaal byster geraak.
Ons is 'n beleërde volk. Ons staan steeds (onskuldig) in die beskuldigdebank. Ons word dag na dag weggeruk van ons wortels. Te midde van hierdie bedenklike toestand is daar mense wat Afrikaans praat wat die vyand nie genoeg ter wille kan wees nie. Ja, ons is 'n verskeurde volk. Uitgelewer. Aan flarde geskeur. Verkneg. Besef ons dit werklik elke dag?
Ja ons ken nie God se tye nie en weet dat 'n honderd jaar vir Hom soos 'n flitsende oomblik is. Daarom, terwyl ons gereed moet maak en moet wees vir sy koms het ons die opdrag om dit nie te probeer verhaas nie. Hy is by ons elke dag. Hy ken ons nood.